Volgens IOL het backabuddy ’n fondsinsameling begin vir ’n PlayStation 5 om vir Shaunie te gee vir sy 12de verjaarsdag.
Shaunie is nie bewus sy gewas is kanker nie, hy weet net hy is siek. “Ons weet nie hoe om vir Shaunie te sê hy gaan sterf nie. Ons het nog steeds hoop dat God ons gebede sal verhoor en hom sal deur dra” sê sy ma, Bianca.
Aangesien daar geen geneesmiddel vir Shaunie se toestand is nie, word hy tans simptomaties behandel met cannabis-olie en steroïede om vir die swelling in sy brein te help en sy eetlus te verhoog. Aangesien slegs 1% van die kinders wat gediagnoseer word met breinstamglioom tot vyf jaar leef, is die Pretorius-gesin daarop ingestel om Shaunie so gesond, so pynloos en gemaklik as moontlik te hou. Hulle wil hê hy moet die tyd wat hy het saam met sy gesin geniet.